《赓庚使和毛君玉送墨梅韵》
宋代·施枢

东风吹上岁寒枝，笔下工夫颇涉奇。
此操直应同晚节，有香亦合伴冰姿。
淡於浅水笼蟾夜，清似疏篱压雪时。
春在小窗横幅里，调羹深意许谁知。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。